Atbildes uz Pretendenta uzdotajiem jautājumiem par iepirkuma dokumentāciju:

1. Par tīmekļvietnes apmeklējuma KPI
Tehniskajā specifikācijā norādīts, ka viens no kampaņas sasniedzamajiem rezultātiem ir nodrošināt tīmekļvietnes https://swiss-contribution.lv/ apmeklējuma pieaugumu kampaņas laikā – vismaz 20 000 apmeklētāju (users). 
Lūdzam precizēt, vai ar users ir domāti:
· unikālie lietotāji (unique users), vai
· kopējais lietotāju skaits (total users)?
Atbilde
Kampaņas izvirzītais mērķis – nodrošināt tīmekļvietnes https://swiss-contribution.lv/ apmeklējuma pieaugumu kampaņas laikā – vismaz 20 000 apmeklētāju (users) ir domāts kopējais lietotāju skaits.

2. Par vēsturiskajiem analītikas datiem
Vai ir iespējams saņemt tīmekļvietnes https://swiss-contribution.lv/ apmeklējuma statistiku (piemēram, mēnešu griezumā par pēdējiem 12 mēnešiem)?
Tāpat lūdzam informēt, vai kampaņas plānošanas un rezultātu izvērtēšanas vajadzībām būs pieejama piekļuve Google Analytics (vai citam izmantotajam analītikas rīkam).
Atbilde
Tīmekļvietne swiss-contribution.lv pilda Šveices–Latvijas sadarbības programmas oficiālās informācijas nodrošināšanas funkciju. Ņemot vērā programmas īstenošanas modeli un ierobežoto mērķauditorijas loku, vietnes saturs galvenokārt ir informatīvs, un tās apmeklējums līdz šim ir bijis salīdzinoši neliels. Šobrīd vēsturiskā apmeklējuma statistika nav pieejama, tomēr kampaņas īstenošanas vajadzībām tiks nodrošināta piekļuve Google Analytics kontam un tīmekļvietnes analītikas datiem.

3. Par kampaņas galveno landing lapu
Tehniskajā specifikācijā norādīta vietne https://swiss-contribution.lv/, tomēr darba uzdevumā paredzēta konkrētas programmas komunikācija.
Lūdzam precizēt, kura tīmekļvietnes sadaļa būtu uzskatāma par kampaņas galveno landing lapu un uz kuru būtu jāplāno digitālā datplūsma:
· sākumlapa, vai
· konkrētā programmas sadaļa (piemēram, Par programmu / Swiss-Latvian vai cita)?
Atbilde
Plānojot komunikācijas kampaņas aktivitātes, digitālo datplūsmu ir jāvirza uz konkrētu programmu “Darba vidē balstītas mācības un izglītība”, programmas adrese: https://swiss-contribution.lv/darba-vide-balstitas-macibas-un-izglitiba/par-programmu/

4. Par digitālo reklāmas kontu izmantošanu
Vai šī projekta īstenošanai paredzēts izmantot jau esošos Pasūtītāja reklāmas kontus (piemēram, Meta vai Google Ads), ja tādi ir izveidoti?
Ja nē, vai Pretendentam jāparedz jaunu reklāmas kontu izveide tieši šim projektam?
Atbilde
Projekta īstenošanai paredzēts izmantot jau esošus Pasūtītāja Meta reklāmas kontus. Citus reklāmas kontus, tajā skaitā Google Ads reklāmas kontu, jānodrošina Pretendentam.

5. Par reklāmas materiālu valodu
Finanšu piedāvājuma izcenojumā ir paredzēti arī izvietojumi krievu valodas medijos.
Lūdzam precizēt:
· vai kampaņas materiāli šajos medijos jāizstrādā krievu valodā,
· vai arī paredzēta latviešu valodas materiālu izvietošana krievu auditorijas medijos?
Atbilde
Pretendentam jāparedz latviešu valodas materiālu izvietošana krievu auditorijas medijos.


6. Par atskaitīšanos digitālās reklāmas aktivitātēm
Lūdzam precizēt, kāda atskaitīšanās kārtība paredzēta digitālās reklāmas aktivitātēm.
Vai pēc kampaņas īstenošanas būs nepieciešams:
· iesniegt mediju izvietojuma rēķinus;
· nodrošināt piekļuvi reklāmas kontiem (Meta, Google u.c.);
· vai pietiks ar kampaņas rezultātu atskaiti un statistiku?
Atbilde
Atskaitīšanās kārtība ir minēta Atklāta konkursa nolikuma 1.pielikuma “Tehniskās specifikācija” II sadaļā “Kampaņu plānošana, izstrāde un atskaitīšanās”. Attiecībā uz digitālās reklāmas aktivitātēm, Pretendentam obligāti jāiesniedz rezultātu atskaite un statistika, pamatojot to ar attiecīgajiem ekrānšāviņiem no reklāmas kontiem vai citiem avotiem.
Tajā paša laikā Pretendentam atbilstoši Atklāta konkursa 6.1. pielikuma “Finanšu piedāvājuma izcenojums” 2.5. punktam jānodrošina, ka:
“Komisijā par reklāmas izvietošanu interneta medijos (t.sk. reklāmas izvietošanai reklāmas tīklos un programmatiskajās platformās) jābūt iekļautai piekļuves izveidošanai Pasūtītājam 3.puses monitoringam (Adform, Gemius vai cits Pasūtītāja apstiprināts analogs vai medija sistēma, piemēram Meta Business Manager), 3.puses monitoringa (statistikas) datu iekļaušanai pēckampaņas atskaitēs un statistikas uzskaites tehniskai nodrošināšanai, uzstādīšanai (linku ievietošanai, servēšanai caur uzskaites sistēmu utml). Taču maksai par statistikas datiem 3.pusei nav jābūt iekļautai. Maksa par pašiem statistikas datiem tiks apmaksāta kā trešās puses izmaksas (summa, ko piegādātājs piestāda Pasūtītājam, nevar būt augstāka kā summa, ko trešā puse, kas uzskaita statistiku, piestāda piegādātājam). Nepieciešams nodrošināt, lai statistikas uzskaitē katram medijam un reklāmas formātam/veidam pa datumiem tiktu mērīts eksponēto impresiju apjoms, klikšķu apjoms, kā arī reklāmas redzamība (viewability), unikālie lietotāji.”
Papildus vēršam uzmanību, ka atbilstoši Atklāta konkursa 6.1. pielikuma 0.6. punktam:
“Mediju pirkšanas caurspīdīguma nolūkā Pasūtītājam vai tā pilnvarotam mediju auditoram ir tiesības sazināties ar jebkuru mediju (TV, Internets, Vīdes reklāma, Radio, Prese) un precizēt informāciju par norēķinu valūtu, pasūtīto un piegādāto reklāmas apjomu (impresijām, klikšķiem, reitingiem, sekundēm utml.), pirkšanas modeli. Iesniedzot šo piedāvājumu Pretendents apliecina, ka šādas informācijas sniegšanu no medija puses neuzskatīs to par konfidencialitātes nosacījumu pārkāpumu Pretendenta un medija savstarpējo konfidencialitātes nosacījumu kontekstā, kā arī Pasūtītāja un Pretendenta savstarpējo konfidecialitātes nosacījumu kontekstā.”

7. Par finanšu piedāvājuma 2.5. sadaļu
Lūdzam precizēt finanšu piedāvājuma 2.5. sadaļā minētās prasības.
Vai Pretendentam finanšu piedāvājumā ir vienkārši jāparedz un jāizcenš šīs pozīcijas, vai arī tās nepieciešams detalizēti aprakstīt vai atsevišķi demonstrēt tehniskajā piedāvājumā?
Atbilde
Minētajā punktā uzskaitītie pakalpojumi finanšu piedāvājumā nav jāizdala un jāizceno kā atsevišķas pozīcijas. Pretendentam izmaksas, kas saistītas ar Pasūtītāja piekļuves izveidošanu trešās puses monitoringam, statistikas uzskaites tehnisko nodrošināšanu un uzstādīšanu, kā arī monitoringa datu iekļaušanu pēckampaņas atskaitēs, jāiekļauj piedāvātajā komisijā par reklāmas izvietošanu interneta medijos.
Maksa par pašiem trešās puses monitoringa vai statistikas datiem komisijā nav jāiekļauj. Tā tiks apmaksāta kā trešās puses izmaksas, ievērojot nosacījumu, ka summa, ko piegādātājs piestāda Pasūtītājam, nedrīkst pārsniegt summu, ko attiecīgā trešā puse piestādījusi piegādātājam.
Iepirkuma nolikuma 6.1. pielikuma 2.5. punktā minētos pakalpojumus nav nepieciešams tehniskajā piedāvājumā atsevišķi aprakstīt vai demonstrēt. Pretendentam jānodrošina tehniskā piedāvājuma atbilstība nolikuma un tehniskās specifikācijas prasībām, tostarp iespēja katram medijam, reklāmas formātam vai veidam un pa datumiem uzskaitīt eksponētās impresijas, klikšķus, reklāmas redzamību (viewability) un unikālos lietotājus.

